Riigihange: [Soomaa külastuskeskuse tehnika ost](https://riigihanked.riik.ee/rhr-web/#/procurement/8958124)

Viitenumber: 296621

Lisa 1 Tehniline kirjeldus

# EESMÄRK

* 1. Hankija eesmärk on soetada Soomaa rahvuspargi külastuskeskuse ekspositsiooni jaoks vajalik tehnika (edaspidi ka asi või asjad). Pakutavate asjade kvaliteet ja ratsionaalsus kasutuskuludes peavad olema tagatud parimal moel. Sealhulgas:
     + Asjad peavad olema sobilikud kasutamiseks külastuskeskustes/muuseumides või samaväärsetes hoonetes;
     + Asjad peavad olema uued (varem kasutamata), ülalpidamises võimalikult vastupidavad ja kauakestvad ning ülalpidamise kulud peavad olema võimalikult madalad;
     + Asjad peavad olema ohutud, vastama kasutusotstarbele ja olema lubatud kasutamiseks Eestis ja/või EU-maades.
     + Asjadel peab olema tagatud garantiiperiood pikkusega 36 kuud.
  2. Käesoleva hanke tulemusena soovib Hankija leida koostööpartneri ja sõlmida hankeleping tehnilises kirjelduses kirjeldatud asjade ostmiseks.

# KIRJELDUS JA MAHT

* 1. Hankelepingu mahtu kuulub müüja poolt:
* tehnilises kirjelduses kirjeldatud asjade tarnimine.
* eesti- ja inglisekeelsete kasutus- ja hooldusjuhendite koostamine ja üleandmine hankijale;
  1. Tehnika nimekiri ja kogused on esitatud Pakkumuse maksumuse tabelis.
  2. Pakutavate seadmete pakendid peavad koosnema hõlpsasti ringlusse võetavast materjalist ja/või taastuvatest ressurssidest pärit materjalidest või olema korduvalt kasutatavad. Kõiki pakendimaterjale peab saama hõlpsasti käsitsi sorteerida ühest materjalist koosnevateks ringlusse võetavateks osadeks (nt kartong, paber, plast, tekstiil).

# TARNE

* 1. Müüja peab tehnika tarnima Soomaa külastuskeskusse, aadressil Tipu, 71280 Viljandi maakond, hiljemalt 26.08.2025, va eksponaat MM-99, mis tuleb tarnida aadressile Tallinna, Toompuiestee 24, 10149.
  2. Enne asjade tarnimist tuleb asjad eelnevalt kooskõlastada hankijaga, tarnitavad asjad peavad olema samad, mis Müüja on nimetanud pakkumuses.
  3. Asjad ja nende detailid peavad olema transpordil pakendatud vältimaks asjadel ning hoonel tekkida võivaid kahjustusi.
  4. Müüja poolt asjade transpordi käigus põhjustatud hoone kahjustamise korral on müüja kohustus taastada rikutud viimistlus või muu tekitatud kahjustus. Selle mitteteostamisel on müüjal kohustus hüvitada kahjustuse likvideerimise või viimistluse taastamise põhjendatud kulud hankijale.
  5. Müüja peab koos allkirjastatud üleandmise vastuvõtmise aktiga andma hankijale üle paigaldatud toodete digitaalsed eesti- ja inglise keelsed spetsifikatsioonid, kasutus- ja hooldusjuhendid. Üleandmise-vastuvõtmise aktiga koos peab Müüja esitama tarnitavate seadmete nimekirja eksponaatide kaupa koos seerianumbritega.

# GARANTII JA TEHNILISED HOOLDUSTÖÖD

* 1. Müüja annab tema poolt müüdud tehnikale  **36 (kolmekümne kuue)** kuulise müügigarantii. Nimetatud garantii tähtaeg algab tehnika üleandmise-vastuvõtmise lõppakti allkirjastamisest Hankija (hankelepingus Ostja) poolt vastavalt hankelepingu tingimustele.
  2. Garantiiaja 36 kuu jooksul kohustub Müüja teostama asjade tehnilised hooldustööd ja teostama vajalikud reguleerimised pärast asjade kasutuselevõttu Ostja poolt.

1. MUUD TINGIMUSED
   1. Pakkuda on lubatud asju, mis on kõikide teadaolevate näitajate poolest samaväärsed s.t vastavad nõutud tehnilistele ja funktsionaalsetele tingimustele. Pakutavad asjad peavad vastama tehnilises kirjelduses ja selle lisades toodud kirjeldusele. Juhul kui dokumentatsioonis on nimetatud kindlat standardit, ostuallikat, protsessi, kaubamärki, patenti, tüüpi, päritolu, tootmisviisi jm, siis laieneb neile märge „või sellega samaväärne“.
   2. Pakkuja on kohustatud pakkumuses esitatavate dokumentide abil tõendama, et tema poolt pakutavad asjad täidavad kõiki tehnilises kirjelduses esitatud tehnilised ja funktsionaalsed nõudeid. Pakkuja peab pakutava asja kirjelduses esitama muuhulgas pakutava asja tootja ning mudeli nimetuse. Pakkuja peab tagama kõikide pakutavate asjade konstruktsiooni tugevuse ja kasutatavate materjalide vastavuse Hankija poolt esitatud kirjeldusele.
   3. Hankija kontrollib pakkumuses esitatud dokumentide alusel pakkumuste vastavuse hindamisel pakutavate asjade samaväärsust. Tootealternatiivide samaväärsuse hindamise aluseks on asja kuju, materjalid, viimistlus jne, mõõtude ja funktsionaalsuse kirjeldus.
   4. Pakkumuse esitamisel tuleb lähtuda tehnilisest kirjeldusest kui tervikust, arvestades sealhulgas hankija eesmärki, hoone otstarvet, tehnilises kirjelduses ja selle lisades esitatud tingimusi ja nõudeid, tegelikult väljaehitatud olukorda ja tegelike ruumide gabariite ja ehituskonstruktsioone.
   5. Juhul kui tehnilise kirjelduse erinevate osade ja/või lisade vahel on vastuolud või need võimaldavad mitmesugust tõlgendust, tuleb hankemenetluse käigus esitada hankijale küsimused selgituste saamiseks.
   6. Pakkumuses tuleb arvestada kõikide tööde ja abitöödega teostamisega, mis on vajalikud käesolevas tehnilises kirjelduses ja selle lisades kirjeldatud eesmärgi täitmiseks. Asjade transpordi maksumus tuleb arvestada asjade maksumuses. Hankija ei tasu eraldi transpordi eest.
   7. Pärast pakkumuse esitamist ei rahulda Hankija ühtegi Müüja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, sh rahalist nõuet.
   8. Pakutu suhe tegelikkusse on Pakkuja risk. Kõik asjade eesmärgipäraseks tõrgeteta töötamiseks ja kasutamiseks vajalikud tööd või asjad, mis ei ole kajastatud pakkumuses, kuid milleta ei ole võimalik tagada hankelepingu lõppeesmärk, loetakse hankelepingu mahtu kuuluvaks, mille eest täiendavalt tasu maksma ei pea.
   9. Müüja peab arvestama omal kulul asendusasjade rentimisega juhul kui Müüja ei suuda tarnida/toota riigihanke alusdokumentides kirjeldatud asju lepingus ette antud tähtaja jooksul

# TEHNILISE KIRJELDUSE LISAD

Lisa 1-1 – Pakkumuse maksumuse tabel